stanford-oval/wikipedia huggingface dataset:
כתב גבל
לקריאה נוספת

Best, Jan Het Byblosschrift ontcijferd - In het voetspoor van Willem Glasbergen 2010 (ISBN 9789035136007)
Best, Jan Suruya in the Byblos Script: Corpus, Ugarit-Forschungen 40 (2009), 135-41
Best, Jan Breaking the Code of the Byblos Script, Ugarit-Forschungen 40 (2009), 129-33
Colless, Brian, "The Byblos Syllabary and the Proto-alphabet", Abr-Nahrain/Ancient Near Eastern Studies 30 (1992), 15-62
Colless, Brian, "The Canaanite Syllabary", Ancient Near Eastern Studies 35 (1998), 26-46.
Colless, Brian E., "The Origin of the Alphabet: An Examination of the Goldwasser Hypothesis", Antiguo Oriente 12 (2014) 71-104.
Daniels, P.T., "Pseudo-hieroglyphs of Byblos", in: P.T. Daniels & W. Bright (eds.), The World's Writing Systems (New York/Oxford, 1996), 29-30.
Dhorme, Édouard, Déchiffrement des inscriptions pseudo-hiéroglyphiques de Byblos, Syria. Archéologie, Art et histoire 25, 1946, עמ' 1–35 doi: 10.3406/syria.1946.4447
Dhorme, Édouard, Appendice au déchiffrement des Pseudo-hiéroglyphes de Byblos, Syria. Archéologie, Art et histoire 27, 1950, עמ' 203–204 doi: 10.3406/syria.1950.4587
Dunand, Maurice, 'Spatule de bronze avec épigraphe phénicienne du XIIIe [actually: Xe] siècle', in: Bulletin du Musée de Beyrouth 2 (1938) 99–107. (Spatula with traces of Proto-Byblian writing)
Dunand, Maurice (1945). Byblia Grammata: Documents et recherches sur le développement de l’écriture en Phénicie. Beirut: République Libanaise, Ministère de l’Éducation National des Beaux-Arts.
Garbini, Giovanni, [review of Mendenhall's book], in: Rivista di Studi Fenici 16 (1988), 129-131.
Hoch, James E. (1990). "The Byblos Syllabary: Bridging the Gap Between Egyptian Hieroglyphs and Semitic Alphabets". Journal of the Society for the Study of Egyptian Antiquities. 20: 115–124.
Martin, Malachi, The Scribal Character of the Dead Sea Scrolls, Vol. 1, Bibliothèque du Muséon 44, Publications Universitaires, Louvain, 1958
Martin, Malachi, The Scribal Character of the Dead Sea Scrolls, Vol. 2, Bibliothèque du Muséon 45, Publications Universitaires, Louvain, 1958
Martin, Malachi, 'Revision and reclassification of the Proto-Byblian signs', in: Orientalia 31 (1962) 250-271, 339-363.
Mendenhall, George E., The Syllabic Inscriptions from Byblos, Beirut, The American University (1985), Syracuse University Press (1986), ISBN 0-8156-6077-4.
Sobelman, Harvey, 'The Proto-Byblian inscriptions: a fresh approach', in: Journal of Semitic Studies 6 (1961) 226-245.
Thiollet, Jean-Pierre, Je m'appelle Byblos, H & D (2005), ISBN 2-914266-04-9.
Maurice Dunand, Nouvelle inscription découverte à Byblos, Syria. Archéologie, Art et histoire 11, 1930, עמ' 1–10 doi: 10.3406/syria.1930.3456
הערות שוליים

↑  Dunand, Maurice (1945). Byblia Grammata: Documents et recherches sur le développement de l’écriture en Phénicie. Beirut: République Libanaise, Ministère de l’Éducation National des Beaux-Arts. pp. 135–138.
↑  Best J. Suruya in the Byblos Script: Corpus. // Ugarit-Forschungen 40. — 2009. — PP. 129—141
↑  ע. ג. חורון, "כנען ויוון בתקופת הברונזה", בתוך: יונתן רטוש (עורך), מניצחון למפולת, הוצאת הדר, 1976, עמ' 212
↑  NWT Online (אורכב 24.07.2011 בארכיון Wayback Machine) en Volkskrant, Frank van Kolfschooten, 29 mei 2010
הכתובת על מרית e. ידית המרית נשברה ואבדה; לתמונה מצורפים ארבעה שחזורים אפשריים לתו השמאלי בכתובת.
Sign list
מדד הירש

מדד הירש (באנגלית Hirsch index) ובקיצור h אינדקס (h-index) הוא מדד שמטרתו למדוד תפוקה והשפעה של פרסומי חוקרים. הירש מציע מספר יחיד להערכה של חוקרים, המשלב בין כמות הפרסומים וכמות הציטוטים. המדד מבוסס על מספר הפרסומים המצוטטים ביותר של חוקר ומספר הציטוטים שהם קבלו בפרסומים אחרים. מדד הירש משמש גם למדידת התפוקה וההשפעה של כתבי-עת אקדמיים-מחקריים, קבוצות של חוקרים באוניברסיטאות ומדידה על-פי מדינה. המדד הוצע על ידי הפיזיקאי חורחה הירש (אנ') מאוניברסיטת קליפורניה בסן דייגו בשנת 2005, ככלי המסייע לערוך השוואה בהערכת התפוקות וההשפעה של חוקרים בתחום פיזיקה תאורטית ובמדע בכלל.
הגדרה ומטרה

אחד האתגרים הוא כיצד ניתן לכמת אימפקט מצטבר ורלוונטי לתפוקה מדעית של חוקרים, שהנתונים להערכה כוללים את מספר הפרסומים והציטוטים בפרק זמן נתון?
הירש מציע אינדקס חישובי פשוט של ה-h, הנותן אומדן לחשיבות וההשפעה של מחקר מצטבר של חוקר. מדד זה יכול לתת קנה מידה יעיל להשוואה בין אנשים שונים המתחרים על אותו המשאב, אשר הקריטריון החשוב להערכה הוא ההישג המדעי. ההגדרה של הירש מתייחסת לחוקר בעל h-index מסוים שיש לו h פרסומים שכל אחד מהם צוטט לפחות h פעמים ולשאר הפרסומים יש לא יותר מ-h ציטוטים לפרסום.
הירש העריך כי לאחר 20 שנה יהיה ל"מדען מוצלח" h אינדקס של 20, "מדען מצטיין" יקבל h אינדקס 40 ולמדען "באמת ייחודי" יהיה אינדקס 60. ההדגשה כי המדד אפקטיבי להשוואה בין חוקרים באותו תחום המחקר.
חישוב המדד

החישוב של מדד הירש נערך על ידי רישום של פרסומי החוקרים בסדר יורד של מספר הציטוטים, עד לנקודה בה המספר הסידורי של הפרסום גדול ממספר הציטוטים, המדד של החוקר נקבע על פי מספר סידור זה פחות 1. מחפשים למעשה את המיקום האחרון בו המספר הסידורי של הפרסום גדול או שווה למספר הציטוטים.
לדוגמה, חוקר עם 5 פרסומים A, B, C, D, E שיש להם 10, 8, 5, 4 ו-3 ציטוטים בהתאמה, ה-h אינדקס שווה 4, משום שלפרסום הרביעי (D) יש 4 ציטוטים ואילו לפרסום החמישי (E) יש רק 3 ציטוטים. לעומת זאת אם לאותם הפרסומים היו 25, 8, 5, 3, ו-3 ציטוטים, המדד הוא 3 משום שלפרסום הרביעי (D) יש רק 3 ציטוטים. ניתן לתאר את החישוב באופן הבא, כאשר ה-f היא הפונקציה המתייחסת למספר הציטוטים בכל פרסום:
לחישוב פשוט של מדד הירש ניתן לסדר את הפרסומים בסדר יורד על פי מספר הציטוטים (מהגבוה לנמוך) וכל פרסום יקבל מס' סידורי על פי הדירוג שלו ברשימה:
בקבוצה הראשונה של הפרסומים, מדד הירש של החוקר הוא 4 (h-index 4), כיוון שהפרסום החמישי יש לו 3 ציטוטים (קטן מ-h ובדוגמה קטן מ-4). בקבוצה השנייה של פרסומים, מדד הירש של החוקר הוא 3 (h-index 3), כיוון שהפרסום הרביעי יש לו 3 ציטוטים (שווה ל-h ובדוגמה שווה ל-3).
המדד במאגרי ציטוטים

מדד הירש נערך באמצעות כלים אוטומטיים במאגרי ציטוטים של פרסומים אקדמיים בנפרד ולכן חוקרים עשויים לקבל מדד שונה בכל מאגר. הסוגיה נדונה במחקר השוואתי בין מדדי ה-h אינדקס בשלושה מאגרי ציטוטים: Web of Science (WoS), Scopus ו-Google Scholar. נמצא כי במדדי ה-h אינדקס של חוקרים ב-Scopus ו-WoS לא נמצאו הבדלים משמעותיים, בהשוואה לפערים גדולים בין WoS ו-Scopus למדדי ה-h אינדקס של חוקרים ב-Google Scholar.
יתרונות

מדד הירש נותן תשובה לחסרונות העיקריים של מדדים ביבליומטריים אחרים, כמדידה נפרדת של מספר הפרסומים והמספר הכולל של הציטוטים של החוקר. המספר הכולל של הפרסומים אינו מתחשב באיכות של הפרסומים המדעיים ובודק תפוקה בלבד. התייחסות לכלל הציטוטים יכול להיות מושפע לא פרופורציונלי מפרסום יחיד שקבל מספר רב של ציטוטים (כמאמר סקירה) או לחלופין מספר רב של פרסומים עם מספר מועט של ציטוטים (לדוגמה - 100 פרסומים שכל פרסום קבל ציטוט אחד). מדד הירש נותן מענה להטיות בחישוב h אינדקס של החוקרים.
ביקורת ושינויים

מדד ה-h אינדקס מעורר לעיתים ספקות בקרב הקהילה המדעית. אחד הליקויים שהוצגו מצביע על חוסר הבחנה בין פרסומים שמצוטטים הרבה או מעט.
ב-h-core (ליבה), אלו הפרסומים שנכללים בחישוב המדד של החוקר. חוקרים הציעו שינויים וחלופות למדד הירש, לדוגמה:
מחקר שבדק את ההטיה הנגרמת על ידי ציטוט עצמי (מחבר המצטט בפרסום חיבור אחר שלו) הציע לסנן את הציטוט העצמי, דבר שהוביל לירידה בערך המספרי של מדד החוקר. נמצא כי מדד h אינדקס מוטה פחות אצל חוקרים שיש להם ציטוט עצמי בהיקף נמוך יותר.
תיקון נוסף שהוצע למדד h אינדקס הוא חישוב של גורם הזמן, בו לחוקרים הפעילים זמן ארוך יותר, יש סיכוי טוב יותר לקבל מדד h-index גבוה יותר. הוספת גורם הזמן (T) בחישוב של ה-h אינדקס מתייחס לאופיו הדינמי של המחקר והתפתחותו העתידית.
מדד ה-g-index המבוסס על מדד h אינדקס, הוא הצעה למדד משופר בניסיון לגשר על חוסר הרגישות של המדד המקורי, לפרסומים עם מספר ציטוטים גבוה. מדד זה מתייחס למספר הגבוה ביותר של קבוצת פרסומים, על פי המדרג שלהם מהגבוה לנמוך - בריבוע, כך שהסכום המצטבר של כלל הציטוטים הוא גדול או שווה ל-g2.
בחישוב המדד יש להתחשב בכך שלחוקרים בתחילת דרכם יש h אינדקס נמוך ולחוקרים הפעילים זמן ארוך יותר יש סיכוי טוב יותר לקבל מדד גבוה יותר. הירש עצמו התייחס לסוגיה זאת והציע להתייחס ל'גיל המדעי', כמספר השנים מאז הפרסום הראשון של המחבר. בהשוואה בין החוקרים יש לחלק את ה-h ב'גיל המדעי' לקבלת הערך m, ערך המגדיר את המהירות בו ה-h של חוקר גדל.
מדדים מבוססי ציטוטים חשופים למניפולציות, כמו ציטוט בכפייה או ציטוט עצמי.
אנשים עם מדד הירש

על פי בדיקתו של הירש, זוכה מדליית פילדס אדוארד ויטן היה הפיזיקאי (החי באותה עת) בעל מדד הירש הגבוה ביותר עם h=110. מאידך, היו זוכי פרס נובל מעשרים השנים האחרונות עם h=20.
ראו גם

יפה אהרוני, ארכיון הקטגוריה : ציטוטים והערכה מדעית בתוך: בלוג הספריות של אוניברסיטת תל אביב.
הערות שוליים

1 2  Hirsch, J. E. (2005)., An index to quantify an individual's scientific research output., Proceedings of the National academy of Sciences of the United States of America, 16569-16572.
↑  Meho, L. I. (2007)., The rise and rise of citation analysis., Physics World, 20(1), 32.
↑  Balaban, A. T. (2012)., Positive and negative aspects of citation indices and journal impact factors., Scientometrics, 92(2), 241-247.
1 2  Bar-Ilan, J. (2008)., Which h-index?—A comparison of WoS, Scopus and Google Scholar., Scientometrics, 74(2), 257-271.
↑  אלמוג, תמר ואלמוג, עוז, כל שקרי האקדמיה : מה התקלקל במודל האוניברסיטאי ומה יחליף אותו, ידיעות ספרים, 2020, עמ' 264-269, מסת"ב 978-965-564-948-2
↑  Ferrara, E., & Romero, A. E. (2013)., Scientific impact evaluation and the effect of self‐citations: Mitigating the bias by discounting the h‐index., Journal of the American Society for Information Science and Technology, 64(11), 2332-2339.
↑  Egghe, L. (2007)., Dynamic h‐index: The Hirsch index in function of time., Journal of the American Society for Information Science and Technology, 58(3), 452-454.(הקישור אינו פעיל)
↑  Egghe, L. (2006)., Theory and practise of the g-index., Scientometrics, 69(1), 131-152.(הקישור אינו פעיל)
| --- | --- |
בקרת זהויות :  PLWABN: 9810668878605606
מעשה מגעיל

|  מידע כללי |
| --- | --- |
 מאת:  פיודור מיכאילוביץ' דוסטויבסקי
 שפת המקור:  רוסית
 סוגה:  סיפור קצר 
 מקום התרחשות:  סנקט פטרבורג 
 הוצאה
 תאריך הוצאה:  1862
 הוצאה בעברית
 תאריך:  1996
 
"מעשה מגעיל" (ברוסית: Скверный анекдот, מילולית: אנקדוטה גרועה) הוא סיפור קצר מאת פיודור דוסטויבסקי המספר על מערכת יחסים בין עובד מדינה רוסי המנסה להיות ליברלי לבין פקודיו הזוטרים, עד שמגלה כי התנהלות כזאת היא בלתי אפשרית.
מבוא

ג'סי קולסון, כותב בהקדמה לפרסום של פינגווין משנת 1966 הכולל את הסיפור מדינות "המעשה המגעיל" הנושא שלו הוא הפער הנורא בין הרעיון של האדם על עצמו, האידיאלים שלו, והמניעים שלו, ואיך הם מתממשים לאור המציאות הקשה. אכזריותו טמונה בהכרה כי הטרגדיה של כישלון בניסיון לעלות על הציפיות של עצמו ... הוא קומי במהותו.
ריצ'רד פוור מציע בהקדמתו, כי מטרת הסיפור היא לבטא את רוח הרפורמה שהתפשטה ברוסיה בתחילת שנות שלטונו של אלכסנדר השני, שהגיע אל כס המלכות בשנת 1855.
תקציר העלילה

בערב חורפי, לאחר ששתה קצת יותר מדי עם שני עובדי מדינה, יועץ המדינה איוון איליץ' פרלינסקי, מציג את רצונו לאמץ פילוסופיה המבוססת על חסד לאלו הנמצאים במעמד חברתי נמוך. הוא חשב שאם הוא יראה אנושיות, אנשים יאהבו אותו, יאמינו לו ולכן יאמינו ברפורמה של המדינה ויאהבו אותה.
לאחר שהחליט ללכת ללא מלוויו, כדי להוכיח את משנתו הולך איוון לחתונת אחד מעובדיו הזוטרים ביותר. הגנרל מלא בכוונות אצילות ניגש לברך את הצעירים. הופעתו הבלתי צפויה של נציג השלטונות הגבוהים שיתקה את האורחים. המצב נעשה מביך יותר עבור אחרים וגם עבור הגנרל עצמו כאשר החתן התנהג אחוז טירוף מהחוויה.
וכך, משוחרר משאננותו שלו, איוון שתה יותר מדי והחל להתנהג כשיכור מהמעמד הנמוך. למרות רצונו להציג את רוחב השקפותיו, נתקל איוון בחוסר הבנה של מניעיו ובעיקר בעלבונות מהציבור שהגיע לחתונה. לבסוף נרדם מתוך שכרות בבית בו נערכה החתונה, מקיא, ומהווה מטרד לאורך כל הלילה. למחרת בבוקר חווה איוון תחושה של בושה וסלידה, ובשמחה רבה חותם על בקשת החתן מאתמול לעבור למחלקה אחרת. החתן מתנהג עדיין בכבוד רב למרות מה שהיה בלילה.
מסקנתו של איוון היא כי אי אפשר לבטל את הבדלי המעמדות מחמת האידיאל, אלא כך בלבד אפשר להתנהל כראוי.
כתיבה ופרסום

מעשה מגעיל, אחת מעבודותיו המעורפלות ביותר של דוסטויבסקי, נכתב ופורסם ב-1862 בעקבות הסיור הקצר שלו בספרד. הסיפור התפרסם במגזין "ורמיה" של דוסטויבסקי.
תרגום עברי

פיודור דוסטויבסקי, מעשה מגעיל; הבעל הנצחי, תרגום מרוסית גרשון חזנוב, עריכה מדעית, הערות ואחרית דבר - דימיטרי סגל, ירושלים: כרמל, תשנ"ו 1996.
מפלגת חובבי הבירה (רוסיה)

| --- | --- |
 מדינה:  רוסיה 
 תקופת הפעילות:  1993–1998 (כ־5 שנים) 
 אידאולוגיות:  פטריוטיות, פרוטקציוניזם
 
 plp-vrn.narod.ru
 
מפלגת חובבי הבירה (Партия любителей пива) היא מפלגה פוליטית אלטרנטיבית בפדרציה הרוסית, שהייתה קיימת בשנים 1993–1998.
מנהיגי המפלגה היו קונסטנטין קלאצ'ייב (כמזכיר כללי) ודמיטרי שסטקוב (כיו"ר). המפלגה הוקמה על ידם ב-25 בדצמבר 1993.
המפלגה נרשמה במשרד המשפטים של הפדרציה הרוסית ב-10 באפריל 1994.
לאחר 16 שנות היעדרות, ב-3 בנובמבר 2011, בפייסבוק, נוצר עמוד של מפלגת חובבי הבירה בו הוכרז על תחיית המפלגה.
מצע

אנשים שרצו להצטרף למפלגה לא היו חייבים לאהוב בירה. המפלגה הגנה על זכות כולם לשתות בירה, כמו גם הזכות שלא לשתות אותה.
השתתפות בבחירות

המפלגה השתתפה בבחירות לדומה השנייה (דצמבר 1995) וסיימה במקום ה-21 מתוך 43 וקיבלה 428,727 קולות (0.62%). בין מועמדי המפלגה לדומה היה אנדריי פלצ'בסקי.
ב-10–11 ביוני 1995 במליאת הוועד המרכזי של המפלגה, הוחלט לשלוח מועמד עצמאי לבחירות הנשיאותיות.
כדי להשתתף בבחירות, בהתאם לחוק, באוגוסט 1995 בקונגרס המפלגה נוצרה "מפלגת התאחדות הבחירות של חובבי הבירה". יו"ר המועצה היה דמיטרי שסטקוב, מזכיר מועצת המפלגה - סרגיי נפרוקין. ראש ממשלת פרימוריה (1991–1993), הקונסול הכללי של רוסיה בסן פרנסיסקו 1993–1997) ולדימיר קוזנצוב השתתף בבחירות, אך הפסיד.
במשך כל מערכת הבחירות, כולל הקונגרס, הוציאה המפלגה קצת יותר מ-300 אלף דולר.
ראו גם

מפלגת אוהבי הבירה הפולנית
הערות שוליים

↑  Партия любителей пива — политико-алкогольный курьез // Правда.ру. 10.04.2009 года
↑  Партия любителей пива // Гипертекстовая система хранения и поиска информации «Лабиринт», база данных, содержащая биографии российских деятелей, справки на государственные структуры, политические, коммерческие и общественные организации и другой справочный материал по общественно-политическим и экономическим субъектам.
↑  Официальная страница ПЛП на Фейсбуке // Официальная страница ПЛП
↑  Мнение ПЛП о регистрации партии и новом Законе // Газета «Берег»
↑  «Многопартийная Россия» — Поезд ушел // the new times
↑  Сайт ЦИК РФ // Сводная таблица ЦИК РФ о результатах выборов депутатов Государственной Думы ФС РФ второго созыва в формате Excel
↑  Сайт ЦИК РФ // Протокол ЦИК РФ о результатах выборов депутатов Государственной Думы ФС РФ второго созыва в формате Word
↑  ИО ПЛП // «Лабиринт»
↑  Противостояние, newtimes.ru // «the new times» № 12 (240) от 02 апреля 2012 года
↑  «Особенности формирования новой правящей группировки в Приморском крае» Троякова Тамара Гавриловна, кандидат исторических наук
| --- | --- |
בקרת זהויות :  LCCN: n2012000544  VIAF: 222147935   WorldCat (עם VIAF): 222147935
משל הזרע הגדל

ישו בשדה החיטה, פרנק דיקסי
משל הזרע הגדל  (נקרא גם הזרע גדל בסתר) הוא אחד ממשלי ישו המופיע רק בבשורת מרקוס ד' 26-27. זה הוא משל על גידולה של מלכות אלוהים. משל זה מלווה את משל הזורע ואת משל המנורה מתחת לאיפה, ומקדים את משל גרגרי חרדל.
סיפור המשל > סיפור המשל הוא כדלקמן

26. וַיּאֹמַר מַלְכוּת הָאֱלֹהִים הִיא כְאָדָם מַשְׁלִיךְ זֶרַע בָּאֲדָמָה: 27. וְשָׁכַב וְקָם לַיְלָה וָיוֹם וְהַזֶּרַע יִצְמַח וְגָדֵל וְהוּא לֹא יָדָע׃ 28. כִּי הָאָרֶץ מֵאֵלֶיהָ מוֹצִיאָה פִרְיָהּ אֶת־הַדֶּשֶׁא רִאשׂוֹנָה וְאַחֲרָיו אֶת־הַשִּׁבֹּלֶת וְאַחֲרֵי־כֵן אֶת־הַחִטָּה הַמְּלֵאָה בַּשִּׁבֹּלֶת: 29. וְכַאֲשֶׁר גָּמַל הַפְּרִי יְמַהֵר לִשְׁלֹחַ מַגָּל כִּי בָשַׁל קָצִיר.
ישו דימה את מלכות האלוהים כמו זרע שנזרע באדמה, הוא הולך לישון ולאחר יום ולילה מגלה את נביטת הזרע, כל זאת מבלי שהוא מעורב בכך אישית. כל הגידולים שמגדל איכר הם כך, אינם תלויים בזורע, האדמה (הנמשל הוא אלוהים) מצמיחה את הגידולים, ותפקידו של האיכר לקצור או לאסוף את היבולים בזמן המתאים, לאחר שהיבולים גדלו והם בשלים.
פרשנות

ניתן לראות משל זה כקשור למשל הזורע, אם כי הוא לא מופיע מיד אחריו. הסופר ג'ורג' נייט האדוונטיסטי מעלה כי הוא משמש כמעין "תיקון הניתן לכל תלמיד מאמין בעת העתיקה או החדשה, שעלול לחוש מתוסכל ממידת המאמץ העקר שיש להשקיע באותם שומעי הבשורה שלא נענים למסר שעליו מדבר "משל הזורע". גם כאשר האיכר ישן, מלכות אלוהים עדיין צומחת. מקור הצמיחה באלוהים, לא באדם, והיא עוקבת אחר לוח זמנים משלה.
שאול השליח מתאר את התפתחותה של הכנסייה בקורינתוס באופן דומה:
הערות שוליים

1 2  George R. Knight, Exploring Mark: A Devotional Commentary, Review and Herald Pub Assoc, 2004, ISBN 0-8280-1837-5, pp. 107-108.
↑  Richard N. Longenecker, The Challenge of Jesus' Parables, Eerdmans, 2000, ISBN 0-8028-4638-6, p. 97.
↑  James R. Edwards, The Gospel According to Mark, Eerdmans, 2002, ISBN 0-85111-778-3, pp. 142-144.
הזורע, כפי שצויר על ידי הורטוס דליקיארום מהאוסף של הרלד מלנדסברג במנזר הוהנבורג  באלזס (המאה ה-12).
איור משותף למשל הזרע הגדל עם המשל המנורה תחת האיפה שקדם לו.
מרקוס קורנליוס פרונטו

| --- | --- |
 לידה:  100 קירטה, אפריקה, האימפריה הרומית 
 פטירה:  שנות ה־60 של המאה ה־2 רומא, האימפריה הרומית 
 מדינה:  רומא העתיקה 
 תפקיד:  קונסול  סנאטור ברומא העתיקה 
 
מרקוס קורנליוס פרונטו (Marcus Cornelius Fronto;‏ 100 לספירה לערך – שנות ה-60 המאוחרות של המאה ה-2) היה מדקדק, רטוריקן ופרקליט רומאי. הוא היה ממוצא ברברי, נולד בקירטה (אנ'), בירת נומידיה. הוא היה קונסול בנונדיניום (תקופת שירות קצרה משנה אחת) של יולי–אוגוסט 142 יחד עם עמיתו, גאיוס לבריוס פריסקוס. הקיסר אנטונינוס פיוס מינה אותו כמורה פרטי לילדיו המאומצים – הקיסרים העתידיים מרקוס אורליוס ולוקיוס ורוס.
חייו

פרונטו נולד כאזרח רומאי (אנ') בשנת 100 בנומידיה. הוא תיאר את עצמו כלובי שמקורו מהלובים הנוודים. הוא התחנך ברומא ומהר מאוד השיג כאלו מוניטין כפרקליט ונואם עד שנחשב כנחות רק מקיקרו. הוא צבר הון רב, הקים בניינים מהודרים ורכש את גני מאיקנאס (אנ') המפורסמים.
בשנת 142 הוא היה קונסול במשך חודשיים, אולם דחה את משרת הפרוקונסול של אסיה בשל מצבו הבריאותי. שנותיו המאוחרות היו מרות בשל אובדן כל ילדיו מלבד בת אחת. כישרונותיו כנואם זכו להערכה רבה בקרב בני זמנו, שחלק מהם הקימו מאוחר יותר אסכולה שנקראה על שמו: "פרונטוניאני". היעד שלו בלימוד היה להשריש את השימוש המדויק של השפה הלטינית במקום המלאכותיות של סופרים מהמאה ה-1 כמו סנקה, ולעודד את השימוש ב"מילים שלא חיפשו אותן ואינן צפויות", שתמצאנה על ידי קריאה שקדנית של סופרים קדם-קיקרויאנים. הוא התלונן על קיקרו לגבי חוסר תשומת הלב לזיקוק הזה, אך העריץ את מכתביו ללא הסתייגות. ייתכן מאוד והוא מת בסוף שנות ה-60 של המאה ה-2, כתוצאה מהמגפה האנטונינית שבאה לאחר המלחמה הרומאית–פרתית (161–166) (אנ'), אולם אין לכך הוכחה חד משמעית.
התייחסויות ליהודים במכתביו

שני קטעים מתוך מכתביו של פרונטו כוללים התייחסויות ליהודים. במכתב לקיסר, פרונטו ככל הנראה מתייחס ליהודים בתיאורו את "בעלי האמונה הטפלה" המחפשים אחר כוכב כדי שיוכלו לסיים את הצום שלהם. בקטע אחר, שנכתב בשנת 162, הוא מנחם את מרקוס אורליוס על תבוסת הצבא הרומאי על ידי הפרתים בארמניה, ולצורך כך מזכיר לו כישלונות צבאיים אחרים ובהם האבדות של הצבא הרומאי במרד בר כוכבא: "תחת שלטון סבך אדריאנוס, מה רב מספר החיילים שנהרגו על ידי היהודים".
הערות שוליים

↑  Epistulae ad M. Caesarem et Invicem, II, 9
↑  De Bello Parthico, 2
↑  M. Stern, Greeks and Latin Authors on Jews and Judaism, Vol.2, CVI. Fronto, pp. 176–177 (מנחם שטרן)
| --- | --- |
בקרת זהויות :  NLI: 987007261320805171  PLWABN: 9810631951405606  BIBSYS: 90357972  BNE: XX1724652  BnF: cb121186639 (data)  CANTIC: a19746210  CiNii: DA03048717  GND: 118536451  ICCU: CFIV074583  ISNI: 0000 0001 1573 0602  LCCN: n79151442  NKC: ola2011663363  NLA: 35105684  NLG: 229886  NSK: 000480950  NTA: 068668171  RERO: 02-A000066747  SELIBR: 187604  SUDOC: 029593840  Trove: 828200  VcBA: 495/19181  VIAF: 66499129   WorldCat (עם VIAF): 66499129
מרקנטוניו ברגאדין (אדמירל)

| --- | --- |
אין תמונה חופשית
 לידה:  6 באוקטובר 1906 רומא, ממלכת איטליה 
 פטירה:  11 ביוני 1986 (בגיל 79) רומא, איטליה 
 מדינה:  איטליה, ממלכת איטליה 
 דרגה:  אדמירל 
 
מרקנטוניו ברגאדין (באיטלקית: Marcantonio Bragadin; ‏6 באוקטובר 1906, רומא – 11 ביוני 1986, רומא) היה אדמירל איטלקי בצי המלכותי האיטלקי ובצי האיטלקי. הוא היה מסאי ותסריטאי של מספר סרטי מלחמה וסופר צבאי. היה צאצא ישיר של המפקד הוונציאני מהמאה ה-16 מרקו אנטוניו ברגאדין.
ביוגרפיה

מלבד העיסוק בנושאים מקצועיים, בשנת 1949 הוא כתב את העבודה החינוכית "Che ha fatto la Marina? 1940–45" ("מה עשה חיל הים? 1940–1945") כדי להפוך את פעולות חיל הים במהלך מלחמת העולם השנייה למפורסמות יותר, עד אז מעט היה ידוע בגלל צנזורה. הוא תכנן זאת עוד בשנת 1942 בעת ששירת בסופרמרינה.
הוא היה גם היועץ, התסריטאי, מנהל ההפקה, היועץ ועוזר הבמאי בארבעה סרטי מלחמה איטלקיים משנות החמישים – שלושה בבימויו של דואיליו קולטי ("I sette dell'Orsa maggiore", "חטיבת פולגורה" ו-"La grande speranza") ואחד מאת אנטוניו לאונוויולה ("Siluri umani – 1954")
כתביו

La marina italiana nella seconda guerra mondiale (1940–43), 1950, Lega Navale S.d.
La marina italiana 1940–1945 - Segreti bellici e scelte operative, Bologna, Odoya, 2011, ISBN 9788862881104 pagg. 435
Storia delle repubbliche marinare , Odoya, Bologna, pagg. 320, ISBN 9788862880824
Che ha fatto la Marina? 1940–45, Milano, Garzanti, 1949, prima edizione, pp. 611, con illustrazioni, foto in b/n, cartine e schede
Il dramma della marina italiana 1940–1945. Milano: Oscar Mondadori, 1982
SIM, SIS e SIA – Operazione Rigoletto – Da Roma a Mosca. - “Storia Illustrata”, numero speciale – Lo spionaggio nella Seconda Guerra Mondiale – vol. XXIII, n. 144, Novembre 1969, pp. 28–38;
הערות שוליים

↑  "CHE HA FATTO LA MARINA? 1940-45" DI MARCANTONIO BRAGADIN RARA PRIMA EDIZIONE DEL 1949
| --- | --- |
בקרת זהויות :  NLI: 987007259078205171  PLWABN: 9810695479105606  ICCU: SBNV060608  ISNI: 0000 0001 1193 4245  LCCN: n80043317  NLA: 35776647  NTA: 100096379  RERO: 02-A003036539  SUDOC: 088397068  VIAF: 283982756   WorldCat (עם VIAF): 283982756
כנפי האש

| --- | --- |

 
 ספרי הסדרה
 קשת ראשונה: שליחי הנבואה, היורשת האבודה, הממלכה הנסתרת, הסוד האפל, הלילה הלבן.
 מידע כללי
 מאת:  טוי ט' סת'רלנד (Tui T. Sutherland)
 שפת המקור:  אנגלית
 סוגה:  פנטזיה 
 הוצאה
 הוצאה בשפת המקור:  Scholastic
 הוצאה בעברית
 הוצאה:  כנרת זמורה ביתן
 תרגום:  ענבל שגיב־נקדימון
 פרסים
 ברשימת רבי המכר של הניו יורק טיימס.
 סדרה
 מספר ספרים:  15 (3 מתוכם תורגמו לעברית)
 
כנפי האש (באנגלית: Wings of Fire) היא סדרת ספרי רומן מסוגת פנטזיה לילדים, אשר נכתבה על ידי הסופרת טוי ט' סת'רלנד והוצאה לאור על ידי Scholastic. חלק מהסדרה תורגמה לעברית על ידי המתרגמת ענבל שגיב־נקדימון, והוצאה בעברית על ידי ההוצאה כנרת זמורה ביתן. מעל לעשרה מיליון עותקים מהסדרה נמכרו והיא הייתה ברשימת רבי המכר של הניו יורק טיימס מעל 122 שבועות. היא תורגמה ליותר מתשע שפות, מלבד עברית.
נכון להיום הסדרה מורכבת משלושה קשתות (עונות של הספרים), המתמקדת בדרקונים צעירים המכונים דרקונונים, שמגשימים נבואות בעולם פנטזיה. כל קשת מורכבת משלושה ספרים, וכל ספר מתרכז בגיבור אחד שסיפורו מסופר בנקודת מבט של גוף שלישי. כרגע בסדרה יצאו חמישה עשר ספרים בסדרה הראשית משנת 2012 עד שנת 2022, השניים הראשונים מתוכם תורגמו לעברית (שליחי הנבואה והיורשת האבודה).
העולם של הסדרה כנפי האש מורכב משתי יבשות המאוכלסות בדרקונים - פירייה (שם מתרחשים הספרים 1–10) ופנטלה (שם מתרחשים הספרים 10–15). בעוד שפירייה היא ביתם של שבעה שבטי דרקונים - כנפי בוץ, כנפי חול, כנפי גשם, כנפי שמיים, כנפי קרח, כנפי ים וכנפי לילה - בפנטלה יש רק שלושה שבטים - כנפי כוורת, כנפי משי וכנפי עלים.
כל שבט נשלט על ידי מלכה, ולכל שבט יש גם משפחת מלוכה (מלבד כנפי הגשם). שתי היבשות מאוכלסות גם בבני אדם (המכונים "חטפנים" בפי הדרקונים), הנתפסים כלא יותר מבעלי חיים ואף נטרפים על ידי דרקונים לעיתים קרובות.
כנפי האש היא סדרה אנטי-מלחמתית, והדרקונונים הגיבורים מנסים בדרך-כלל לשים קץ לסכסוכים גדולים (כמו מלחמות ואיבה בין שבטים), תוך ניסיון למנוע מכמה שיותר דרקונים למות. הספרים עוסקים גם בנושאים אפלים כמו התעללות, רצח, אלימות ודיכוי.
תרגום לעברית

שני הספרים הראשונים בסדרה תורגמו לעברית בהוצאה כנרת זמורה ביתן על ידי המתרגמת ענבל שגיב־נקדימון.
הספר הראשון, שליחי הנבואה, יצא לאור בעברית בשנת 2018.
הספר השני, היורשת האבודה, יצא לאור בעברית בשנת 2019.
תרגום של הספרים השלישי, הרביעי והחמישי עלו כספרות מעריצים באתר Wattpad אך נמחקו עקב זכויות יוצרים.
עיבוד לרומן גרפי

המאייר מייק הולמס התחיל לעבד את הסדרה לרומנים גרפיים בשנת 2018, ובשנת 2022 השלים את העיבוד לקשת הראשונה. הרומנים הגרפיים לא תורגמו לעברית. הגרסה הגרפית לספר השישי תצא לאור ב-27 בדצמבר 2022.